1. **OLIMPIADE ŞI CONCURSURI: REGULAMENTE, METODOLOGII SPECIFICE ETC.**

- Metodologia – cadru de organizare şi desfăşurare a competiţiilor şcolare, Anexa 1 la OM nr. 3035/ 10.01.2012;

- Regulamentul specific de organizare şi desfăşurare a olimpiadei de fizică, cu nr. 27990/ 03.02.2015;

- Regulamentul specific de organizare şi desfăşurare a olimpiadei de astronomie şi astrofizică, cu nr. 28925/ 01.02.2013;

- Regulament specific de organizare şi desfăşurare a concursului naţional de fizică „Evrika” nr. 32598/ 06.03.2012

- Regulamentul privind desfăşurarea Concursului de fizică şi chimie pentru elevii din mediul rural „Impuls perpetuum”cu nr. 42548/22.05.2012

Rezultatele olimpiadelor şcolare se găsesc pe site-ul MEN

Modificări în selecția lotului restrâns aplicate în anul școlar precedent și care vor fi extinse la selecția lotului lărgit.

**Precizări referitoare la elaborarea şi evaluarea testelor de selecţie a lotului restrâns de fizică şi respectiv la selecţia echipelor reprezentative ale României**

1. Pe parcursul activităţii de pregătire a lotului lărgit la fizică, în vederea selecţiei lotului restrâns, elevii participanţi vor susţine minim 3 /maximum 5 teste.

2. Fiecare test va conţine maximum 5 probleme teoretice având tematica selectată din programa Olimpiadei Internaţionale de Fizică – Sylabus IPhO. Timpul de lucru alocat testului va fi, de regulă, calculat astfel încât să se asigure cel puţin 1 oră pentru rezolvarea unei probleme.

3. Fiecare dintre problemele teoretice va fi elaborată, de regulă, de către un cadru didactic universitar reprezentant al unei facultăţi de fizică sau centru universitar.

4. În elaborarea problemelor precum şi la evaluare, fiecare cadrul didactic universitar, poate desemna în calitate de colaboratori profesori din învăţământ preuniversitar, cu experienţă didactică şi ştiinţifică şi care nu au pregătit elevi calificaţi în lotul lărgit.

5. Profesorul din învăţământul preuniversitar, desemnat colaborator, se va considera reprezentant al Facultăţii de fizică/ centrului universitar de unde provine cadrul didactic universitar.

6. Un profesor din învăţământul preuniversitar poate fi desemnat colaborator de mai multe cadre didactice universitare, dar nu poate să reprezinte, în cadrul unui test, decât o singură facultate de fizică/ centru universitar ca propunător de problemă/evaluator.

7. Pentru fiecare test, reprezentanții oricărui centru universitar pot propune maximum o problemă.

8. Evaluarea problemelor va fi realizată de către propunători/colaboratorii desemnaţi.

9. Fiecare problemă va fi punctată cu maxim 10 puncte, fără punct din oficiu. Punctajul obţinut la un test de către un elev va fi egal cu suma punctajelor acordate fiecărei probleme.

10. La testele pentru selecţia lotului restrâns nu se acceptă contestaţii.

11. Clasamentul final se întocmeşte prin ordonarea descrescătoare a sumei punctajelor obţinute de fiecare elev la testele susţinute.

În conformitate cu ***Regulamentul Specific privind organizarea şi desfăşurarea olimpiadei de fizică,*** aprobat cu nr. 27990/2015, articolul III.4, litera c „***Selecţia lotului restrâns***”:

„*Se califică în lotul restrâns de fizică primii 8 elevi care au participat la pregătirea lotului lărgit, selecţionaţi în ordinea descrescătoare a punctajelor cumulate obţinute în urma susţinerii a 4- 5 teste din programa de concurs a Olimpiadei Internaţionale de Fizică,astfel:*

* *primii 5 elevi, indiferent de clasă, vor forma echipa României pentru Olimpiada Internaţională de Fizică;*
* *următorii 3 elevi, care respectă condiţia de vârstă impusă de organizatorii Olimpiadei Pluridisciplinare "Tuymaada", pentru secţiunea juniori, vor forma echipa României care va participa la această competiţie;*

*Cei 8 elevi vor participa la Concursul Pre-olimpic Bilateral de Fizică România-Ungaria.”*

Datorită rezultatelor remarcabile obţinute de România la Olimpiada Internaţională de Fizică, ţara noastră a participat, în ultimii 4 ani, cu statut de invitat special, la Olimpiada Internaţională de Fizică a Ţărilor din Asia, fiind invitată să participe și la prima ediţie a Olimpiadei Europene de Fizică.

Având în vedere faptul că perioadele de desfăşurare ale celor două competiţii nu permit desfăşurarea unei etape de selecţie suplimentare, în eventualitatea participării la cele două competiţii, echipele reprezentative vor fi selectate pe baza clasamentului final de la selecţia lotului restrâns, respectând condiţiile de vârstă impuse de organizatori.